CELEX: 32015R1797
Language: sl
Date: 2015-10-07 00:00:00
Title: Uredba Sveta (EU) 2015/1797 z dne 7. oktobra 2015 o spremembi Uredbe (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini

8.10.2015   
            
            
               SL
            
            
               Uradni list Evropske unije
            
            
               L 263/10
            
         UREDBA SVETA (EU) 2015/1797
   z dne 7. oktobra 2015
   o spremembi Uredbe (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta (SZVP) 2015/1764 z dne 1. oktobra 2015 o spremembi Sklepa 2014/512/SZVP o omejevalnih ukrepih zaradi delovanja Rusije, ki povzroča destabilizacijo razmer v Ukrajini (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Svet je 31. julija 2014 sprejel Uredbo (EU) št. 833/2014 (2).
            
         
               (2)
            
            
               Uredba (EU) št. 833/2014 je bila spremenjena 8. septembra in 4. decembra 2014 z Uredbo Sveta (EU) št. 960/2014 (3) oziroma Uredbo (EU) št. 1290/2014 (4).
            
         
               (3)
            
            
               Svet je 1. oktobra 2015 sprejel Sklep (SZVP) 2015/1764, da se dovoli nekatere dejavnosti v zvezi z določenimi pirotehničnimi sredstvi, navedenimi na Skupnem seznamu vojaškega blaga Evropske unije, ki so potrebna za uporabo v izstrelnih napravah, ki jih upravljajo izvajalci izstrelitev držav članic ali izvajalci izstrelitev s sedežem v državi članici, ali za uporabo pri izstrelitvah vesoljskih programov Unije, njenih držav članic ali Evropske vesoljske agencije, ali za preskrbo satelitov z gorivom s strani evropskih proizvajalcev satelitov s sedežem v državi članici.
            
         
               (4)
            
            
               Nekatere od teh sprememb spadajo na področje uporabe Pogodbe, zato je zlasti zaradi zagotovitve, da se bodo v vseh državah članicah enotno uporabljale, za njihovo izvajanje potrebno regulativno ukrepanje na ravni Unije.
            
         
               (5)
            
            
               Uredbo (EU) št. 833/2014 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   V člen 4 Uredbe (EU) št. 833/2014 se vstavijo naslednji odstavki:
   
      „2a.   Prepovedi iz točk (a) in (b) odstavka 1 se ne uporabljajo za neposredno ali posredno zagotavljanje tehnične pomoči, financiranja ali finančne pomoči, povezanih z naslednjimi ukrepi:
      
                  (a)
               
               
                  prodajo, dobavo, prenosom ali izvozom in uvozom, nakupom ali prevozom hidrazina (CAS 302-01-2) v koncentracijah 70 odstotkov ali več, pod pogojem, da se tehnična pomoč, financiranje ali finančna pomoč nanaša na količino hidrazina, izračunano glede na izstrelitev ali izstrelitve ali satelite, za katere je bil narejen, in ki ne presega skupne količine 800 kg za posamezno izstrelitev ali satelit;
               
            
                  (b)
               
               
                  uvozom, nakupom ali prevozom nesimetričnega dimetil hidrazina (CAS 57-14-7);
               
            
                  (c)
               
               
                  prodajo, dobavo, prenosom ali izvozom in uvozom, nakupom ali prevozom monometil hidrazina (CAS 60-34-4), pod pogojem, da se tehnična pomoč, financiranje ali finančna pomoč nanaša na količino monometil hidrazina, izračunano glede na izstrelitev ali izstrelitve ali satelite, za katere je bil narejen,
               
            kolikor so snovi iz točk (a), (b) in (c) tega odstavka namenjene za uporabo v izstrelnih napravah, ki jih upravljajo evropski izvajalci izstrelitev, za uporabo pri izstrelitvah evropskih vesoljskih programov ali za preskrbo satelitov z gorivom s strani evropskih proizvajalcev satelitov.
      2b.   Za neposredno ali posredno zagotavljanje tehnične pomoči, financiranja ali finančne pomoči, povezanih z dejavnostmi iz točk (a), (b) in (c) odstavka 2a, je treba pridobiti predhodno dovoljenje pristojnih organov.
      Prosilci za dovoljenje morajo pristojnim organom posredovati vse ustrezne podatke, ki se zahtevajo.
      Pristojni organi obvestijo Komisijo o vseh danih dovoljenjih.“
   
   Člen 2
   Ta uredba začne veljati dan po objavi v Uradnem listu Evropske unije. Uporablja se od 9. oktobra 2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. oktobra 2015
      
         
            Za Svet
         
         
            Predsednik
         
         J. ASSELBORN
      
   
   
      (1)  UL L 257, 2.10.2015, str. 42.
   
      (2)  Uredba Sveta (EU) št. 833/2014 z dne 31. julija 2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL L 229, 31.7.2014, str. 1).
   
      (3)  Uredba Sveta (EU) št. 960/2014 z dne 8. septembra 2014 o spremembi Uredbe (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL L 271, 12.9.2014, str. 3).
   
      (4)  Uredba Sveta (EU) št. 1290/2014 z dne 4. decembra 2014 o spremembi Uredbe (EU) št. 833/2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini, in spremembi Uredbe (EU) št. 960/2014 o spremembi Uredbe (EU) št. 833/2014 (UL L 349, 5.12.2014, str. 20).